b"\n_START_ARTICLE_\nKankan\n_START_PARAGRAPH_\nKankan \xc3\xa9s una ciutat de Guinea; per la seva poblaci\xc3\xb3 \xc3\xa9s la segona ciutat del pa\xc3\xads, despr\xc3\xa9s de la capital Conakry, i la m\xc3\xa9s gran pel que fa a la superf\xc3\xadcie. Est\xc3\xa0 situada a la regi\xc3\xb3 de Kankan i abans a la regi\xc3\xb3 de l'Alta Guinea (Haute-Guin\xc3\xa9e), sobre el riu Milo. \xc3\x89s la capital de la prefectura de Kankan._NEWLINE_La ciutat \xc3\xa9s c\xc3\xa8lebre per la seva universitat, pels seus ensenyaments religiosos i els seus mangos. Inclou\xc2\xa0 tamb\xc3\xa9 un port fluvial i un petit aeroport._NEWLINE_En el pa\xc3\xads de Kankan es practiquen activitats agr\xc3\xadcoles, cultures cereal\xc3\xadstiques (sorgo, dacses, fruites), nyams, mangos i cot\xc3\xb3, aix\xc3\xad com activitats industrials\xc2\xa0: una societat d'engranatge de cot\xc3\xb3, finan\xc3\xa7ada per la col\xc2\xb7laboraci\xc3\xb3 francesa (CCCE, esdevinguda Ag\xc3\xa8ncia Francesa de Desenvolupament) i per Dagris (esdevingut Geocoton).\n_START_SECTION_\nPoblaci\xc3\xb3\n_START_PARAGRAPH_\nLa poblaci\xc3\xb3 de la ciutat \xc3\xa9s majorit\xc3\xa0riament composta de malinkes i la seva llengua, el malinke \xc3\xa9s \xc3\xa0mpliament parlada per tot arreu en la ciutat. _NEWLINE_Ren\xc3\xa9 Cailli\xc3\xa9 va visitar la ciutat l'any 1827 i estimava aleshores que \xc2\xabno cont\xc3\xa9 m\xc3\xa9s de sis mil habitants. .  . La poblaci\xc3\xb3 l'any 2008 fou estimada en 197.108 habitants\xc2\xa0 (l'any 1996 eren 100.192 habitants, o sigui una al\xc3\xa7a mitja anual de 5,80% sobre aquest per\xc3\xadode de 12 anys). El 2014, la poblaci\xc3\xb3 de l'\xc3\xa0rea urbana s'ha estimat en 472.112 habitants el que en fa la segona ciutat la m\xc3\xa9s poblada del pa\xc3\xads, despr\xc3\xa9s de Conakry.\n_START_SECTION_\nSocietat\n_START_PARAGRAPH_\nLa ciutat \xc3\xa9s la seu de la di\xc3\xb2cesi de Kankan.\n_START_SECTION_\nHist\xc3\xb2ria\n_START_PARAGRAPH_\nFou fundada pels mandings al\xc2\xa0segle XVII\xc2\xa0 i va esdevenir la capital de l'Imperi Bat\xc3\xa9 i un centre comercial important, particularment pel que fa als productes agr\xc3\xadcoles. Fou conquerida per Samori Tur\xc3\xa9 l'any 1879\n_START_SECTION_\nConquesta francesa de Kankan\n_START_PARAGRAPH_\nDespr\xc3\xa9s de la caiguda de Nioro a mans franceses, Samori va decidir atacar la tata de Kinian. Archinard, el governador franc\xc3\xa8s va decidir apoderar-se de Kankan, al cor del Wassulu, i arrasar Bissandougou i Niako, les seves capitals. A mitjan mar\xc3\xa7 Samori era a Niako; els francesos li van atribuir la intenci\xc3\xb3 de saquejar Kangaba, i amb aquesta excusa van iniciar la campanya el 10 de mar\xc3\xa7 marxant a Siguri precedit per un escamot de spahis dirigit per Laperrine; va arribar a Siguiri el 28 de mar\xc3\xa7 de 1891 on va formar una columna de prop de 800 combatents, 676 animals i 1000 portadors._NEWLINE_El 30 de mar\xc3\xa7 la columna va travessar el Tankisso en pirag\xc3\xbces. Samori no en sabia res. Els francesos van remuntar el N\xc3\xadger fins a Niantoukoro on van travessar el riu i van penetrar al Bat\xc3\xa9, ja en territori enemic baixant per la riba esquerra del Milo par Dialibacoro, Fod\xc3\xa9caria, Nafadi\xc3\xa9 i Diangana, sent arreu ben rebuts per les poblacions. Al assabentar-se l'almamy va enviar r\xc3\xa0pidament al seu fill Sarank\xc3\xa9-Mory cap a Kankan; ell mateix, temer\xc3\xb3s d'anar massa lluny, va passar a Dabadougou (al sud-est de Kankan), per despr\xc3\xa9s retrocedir fins a Dianamar\xc3\xa9ya, cremant totes les poblacions que va trobar i obligant als habitants a seguir-lo._NEWLINE_Precipitant la marxa, Archinard va entrar sense disparar un tret a Kankan, just a temps per preservar la vila de les flames (7 d'abril). Els sofes van fugir cap al sud. Samori encara no havia pogut reunir els seus contingents i les tropes franceses no van trobar cap resist\xc3\xa8ncia seriosa. _NEWLINE_A Kankan, el tinent coronel Archinard va patir un acc\xc3\xa9s de febre biliosa i va encarregar al capit\xc3\xa0 Hugueny la tasca de constituir una columna volant per perseguir als sofes amb rapidesa. El 7 d'abril la petita tropa va passar el riu Milo per un gu\xc3\xa9 i es va dirigir al sud cap a Dabadougou on va arribar a temps per apagar l'incendi iniciat pocs minuts abans pels cavallers de Sarank\xc3\xa9-Mory. L'endem\xc3\xa0 la poblaci\xc3\xb3 de Kankan, unes quatre mil persones, va retornar a la ciutat. El mateix 8 d'abril el capit\xc3\xa0 Hugueny va ser aturat davant Oulandougou par la rereguarda enemiga; aquesta va haver de retrocedir davant l'empenta dels sipahis i la 7\xc2\xaa companyia, per\xc3\xb2 es va reorganitzar m\xc3\xa9s lluny i va defensar cada lloc mentre entre 1200 i 1500 homes s'instal\xc2\xb7laven al rierol de Kokouna, paral\xc2\xb7lel a la ruta en una posici\xc3\xb3 ben coberta i amb Samori al darrere amb la reserva. _NEWLINE_La 7\xc2\xaa companyia va atacar a la baioneta per expulsar a l'enemic i va poder dispersar als sofes amb els atacs simultanis de la 6\xc2\xaa companyia i els spahis. Els sofes van tenir moltes baixes. Per part francesa i van haver diversos ferits i va morir el sotstinent Otrsat. _NEWLINE_Els francesos van seguir avan\xc3\xa7ant i els combats es van reprendre una mica m\xc3\xa9s lluny, fins a Sana; all\xc3\xa0 es va ordenar el bivac mentre la 7\xc2\xaa companyia liquidava als sofes fugitius.  El 9 d'abril hi va haver un combat al marigot de Diaman\xc2\xa0; la 6\xc2\xaa companyia va atacar als sofes amagats al bosc i els va aniquilar. El sargent Cowley va destacar i fou greument ferit; el cavall del capit\xc3\xa0 Mahmadou-Racine tamb\xc3\xa9 fou mort. Aquella nit els francesos van arribar a Bissandougou que Samori acabava d'abandonar despr\xc3\xa9s d'incendiar-la. Hugueney va obeir les instruccions de no allunyar-se de Kankan i i el 10 va retrocedir a aquesta ciutat abandonant Bissandougou, per protegir la rereguarda dels spahis i la 7\xc2\xaa companyia. Archinard no volia avan\xc3\xa7ar m\xc3\xa9s per la proximitat de l'estaci\xc3\xb3 de pluges per\xc3\xb2 Samori ho va interpretar malament._NEWLINE_L'almamy veient als francesos retrocedir va intentar llavors fustigar-los arreu. M\xc3\xa9s enll\xc3\xa0 de Sana (una poblaci\xc3\xb3 a uns 30 km al sud de Kankan) el capit\xc3\xa0 va preparar una emboscada als sofes que va tenir \xc3\xa8xit i va dispersar a les forces enemigues. L'11 d'abril, despr\xc3\xa9s d'un canvi de trets, el destacament va creuar a Dabadougou, a la companyia Morin, vinguda de Kankan al seu davant i aquesta va cobrir la seva marxa cap a Kankan on totes les tropes van quedar concentrades. El sofes van evacuar la regi\xc3\xb3 entre Kankan i Kouroussa, i la poblaci\xc3\xb3 que havia abandonat els seus poblats va anar retornant progressivament.\n_START_SECTION_\nCercle de Kankan\n_START_PARAGRAPH_\nArchinard va decidir que Kankan constituiria el centre d'un nou cercle que inclouria els llocs de  Kouroussa, Siguiri i Niagassola. El capit\xc3\xa0 Besan\xc3\xa7on en fou nomenat resident o administrador assistit pel sotstinent Mangin, el capit\xc3\xa0 Guittard i els doctors Grall i Quennec. La guarnici\xc3\xb3 la formaven dos companyies de tiradors, dos seccions dels obusos i m\xc3\xa9s tard un can\xc3\xb3 i una pe\xc3\xa7a de tir r\xc3\xa0pid; forces que es consideraven suficients en qualsevol cas. L'antic cap del territori, Dayes, fou retornat a la direcci\xc3\xb3 de la poblaci\xc3\xb3 sota control del resident. El control de Kankan va assegurar la submissi\xc3\xb3 del Bat\xc3\xa9 i del Toron, va crear una base de resist\xc3\xa8ncia contra Samori i com que les prov\xc3\xadncies de Sankaran, Kouranko i Toukoro estaven en lluita contra l'almamy, aquest pr\xc3\xa0cticament havia perdut el control de l'alt N\xc3\xadger_NEWLINE_El 13 d'abril Archinard va retornar a Siguiri; a Nafadi\xc3\xa9 va deixar un grup de tiradors per preservar del pillatge a les localitats ve\xc3\xafnes; \xc3\xa0 Fod\xc3\xa9caria, al saber que una banda de sofes havia atacat Koila,  va enviar al capit\xc3\xa0 Klobb amb els spahis i dues companyies; quan aquest es va acostar els sofes van fugir. Samori hauria donat ordres als seus caps de saquejar les poblacions del Bat\xc3\xa9 que no li havien estat lleials, mentre ell restava segur a Sanankoro prop de K\xc3\xa9rouan\xc3\xa9.\n_START_SECTION_\nCombats a la zona de Kankan\n_START_PARAGRAPH_\nEl 20 d'abril el tinent-coronel Archinard va creuar el N\xc3\xadger a Baladougou i, el mateix dia, va arribar a Siguiri on es va aturar per aprovisionar per la hivernada a les guarnicions de  Kankan, Kouroussa i Siguiri. La posici\xc3\xb3 de Niagasola havia estat suprimida, i tots els vehicules disponibles es van posar en cam\xc3\xad per portar queviures i municions a Siguiri; la 7\xc2\xaa companyia va sortir cap a Kankan, escortant un convoi de pirag\xc3\xbces plenes de queviures; la secci\xc3\xb3 de 65 mm esdevinguda in\xc3\xbatil, fou enviada a Kita; els spahis de  Laperrine s'encarregarien de vigilar el Niger cap a Sansando; alguns amb el tinent Compagnon, van anar a Dinguiray. _NEWLINE_Els tiradors auxiliars foren llicenciats excepte uns quaranta que van oferir seguir el servei i foren agregats a la 7a companyia, per\xc3\xb2 en abs\xc3\xa8ncia d'aquesta els auxiliars del tinent Vigy van restar a Siguiri per no desguarnir aquesta posici\xc3\xb3.  _NEWLINE_Segons les ordes de Samori els sofes van rec\xc3\xb3rrer el Bat\xc3\xa9 en totes direccions; el 22 d'abril van cremar Dialibacoro i van apar\xc3\xa8ixer davant de Nafadi\xc3\xa9 on foren rebutjats per\xc3\xb2 van fer un segon atac l'endem\xc3\xa0; tamb\xc3\xa9 foren rebutjats i despr\xc3\xa9s de patir moltes baixes, es van acabar allunyant. A la zona de Kankan operaven diverses bandes de sofes a la riba dreta del Milo i fustigaven als treballadors que constru\xc3\xafen el fort. Altres estaven a Dabadougou. _NEWLINE_El 26 d'abril el capit\xc3\xa0 Besan\xc3\xa7on, avisat de l'arribada d'un comboi d'avituallament portat per la 7\xc2\xaa companyia, va enviar sobre la riba dreta del Milo a tres seccions de tiradors de la 9\xc2\xaa companyia sota el tinent Cr\xc3\xa9mieux, per protegir les pirag\xc3\xbces d'un cop de m\xc3\xa0 dels sofes, podent aix\xc3\xad arribar a Kankans sense ser inquietats; a la tornada Cr\xc3\xa9mieux fou atacat per 100 infants i 50 cavallers i va morir d'un tret al cor per\xc3\xb2 el sergent Berger va agafar el comandament i va rebutjar als atacants.  _NEWLINE_El 27 d'abril el capit\xc3\xa0 Besan\xc3\xa7on va marxar contra Dabadougou per expulsar als sofes i va deixar a Kankan a la 7\xc2\xaa companyia; va atacar Dabadougou i va entrar a la poblaci\xc3\xb3 que va cremar, avan\xc3\xa7ant als sofes que s'havien fet forts en un marigot al sud. Va rebutjar un atac per l'esquerra i va retornar a Kankan; all\xc3\xad a la vora fou atacat pel sofes per\xc3\xb2 el tinent Lauzanne els va rebutjar; la 7\xc2\xaa companyia va poder retornar en pirag\xc3\xbces a Siguiri. Els auxiliars de Vigy foren enviats llavors a Kita junt amb els spahis. Uns dies despr\xc3\xa9s, el 4 de maig, la 7\xc2\xaa companyia, va retornar a Kankan amb un nou comboi sent reempla\xc3\xa7ada a Siguiri per la 3\xc2\xaa companyia arribada recentment de Kayes per passar la hivernada a Siguiri.  _NEWLINE_Al arribar a Siguiri, la 3\xc2\xaa companyia va escortar un comboi destinat a Kankan fins a Kouroussa on es va establir de manera permanent per assegurar les comunicacions amb Kankan. Durant aquests fets un cap de banda sofa, Kali, que governava les prov\xc3\xadncies de la riba dreta del N\xc3\xadger entre Bamako i Siguiri, va creuar el gran riu i va sorprendre diversos pobles de la riba esquerra com Kroussal\xc3\xa9 i altres; les poblacions es van defensar i l'arribada de 30 cavallers ind\xc3\xadgenes des de Bamako els va rebutjar a l'altre costat del riu; Kali no ho va considerar una derrota i al front de 400 o 500 infants i 100 cavallers, la majoria tuculors fugits de S\xc3\xa9gou, van saquejar totes les poblacions entre Kangaba i Siguiri massacrant les poblacions. _NEWLINE_Per aturar aquests fets, Archinard va enviar milicians a Falama i una dotzena de tiradors a Diacoro (manats pel sergent Bandiougou). Per acabar amb Kali, que operava des de Faraba, va cridar a la 7\xc2\xaa companyia que va arribar el 10 de maig; llavors va ordenar al capit\xc3\xa0 Hugueny d'arrasar Faraba. Hugueney es va posar en marxa el dia 12; va passar cinc dies despr\xc3\xa9s el N\xc3\xadger enfront de Kangaba i va ocupar Faraba que va cremar despr\xc3\xa9s de matar m\xc3\xa9s de 100 sofes; des d'all\xc3\xad va marxar a S\xc3\xa9gou on havia de passar la hivernada. _NEWLINE_Aquestes successives derrotes van provocar desercions entre els sofes; tamb\xc3\xa9 Ouolos\xc3\xa9bougou fou capturada i els habitants van fugir a la riba esquerra. Samori va renunciar llavors a la lluita en aquesta zona i va cridar a tots els seus fidels; des de llavors la regi\xc3\xb3 entre Bamako i Siguiri va quedar tranquil\xc2\xb7la._NEWLINE_Al sud, el Sankaran i el Kouranko, treballats per emissaris francesos, es van revoltar impedint a l'almamy la comunicaci\xc3\xb3 amb Sierra Leone. Archinard, una vegada acabat l'avituallament de Kankan, va abandonar Siguiri i es va traslladar a Kita, per\xc3\xb2 mentre al sud de Siguiri, Karamoko, fill de Samori, va creuar el N\xc3\xadger (primers de maig) amb 300 cavallers i nombrosos infants. i va assetjar Gu\xc3\xa9nikorokouta. Els milicians de Siguiri, ajudats per alguns tiradors, van fer aixecar el setge i van fer fugir a Karamoko que tot seguit va intentar capturar Nora, m\xc3\xa9s al sud, altre cop sense \xc3\xa8xit; llavors va ocupar la vila en ru\xc3\xafnes de Yansoumana, a la riba dreta del Milo, a uns 20 km m\xc3\xa9s avall de Kankan. El resident d'aquesta poblaci\xc3\xb3 va encarregar al capit\xc3\xa0 Barbecot (9\xc2\xaa companyia) desallotjar als sofes d'aquest lloc.   _NEWLINE_La nit del 19 al 20 de maig el capit\xc3\xa0 Barbecot va marxar sobre Yansoumana que va atacar a punta de dia; gr\xc3\xa0cies a un terreny descobert els sofes van poder distreure als tiradors i escapar; el campament fou cremat i despr\xc3\xa9s va retornar a Kankan via Balandougouba que el sotstinent Mangin va destruir al passar. Ara nom\xc3\xa9s quedava prop de Kankan una sola banda de sofes basada a Ourembaya, a 12 kil\xc3\xb2metres al sud-ouest de Kankan; la companyia d'Arlabosse (tinents La- _NEWLINE_verrie, de Vivans i Bi\xc3\xa9trix) i la secci\xc3\xb3 de Mangin foren designats per eliminar aquest lloc. Van franquejar el Milo en pirag\xc3\xbces i el capit\xc3\xa0 Arlabosse va atacar  Ourembaya el 22 de maig al mat\xc3\xad i va dispersar als sofes que van fugir cap a Oulandougou. Despr\xc3\xa9s d'una curta persecuci\xc3\xb3 el destacament va retornar a Kankan i els sofes no van tardar a reapar\xc3\xa8ixer fustigant a la rereguarda prop de Faradougou; atacats a la baioneta par les seccions Mangin i Bi\xc3\xa9trix, van evacuar la posici\xc3\xb3 despr\xc3\xa9s de nombroses p\xc3\xa8rdues.\n_START_SECTION_\nVies f\xc3\xa8rries\n_START_PARAGRAPH_\nEl ferrocarril de Konakry a Kankan fou constru\xc3\xaft entre 1902 i 1915."